钦定古今图书集成/明伦汇编/氏族典/第579卷 > 《凌迪知万姓统谱》 > 耶律突吕不
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律突吕不

按《辽史耶律铎臻传》，“铎臻弟突吕不，字铎衮。幼聪敏，
嗜学，及制契丹大字，突吕不赞成为多。明年，受诏撰
决狱法。太祖略燕，诏与皇太子及王郁攻定州，师还，
至顺州，幽州马步军指挥使王千来袭，突吕不射擒
之。天赞二年，皇子尧骨为大元帅，突吕不为副。既克
平州，进军燕赵，攻下曲阳、北平，至易州，太祖大悦，赐”
赉优渥。车驾西征，为先锋，伐党项有功。天显三年，讨
乌古部，俘获甚众。伐唐，以突吕不为左翼，攻唐军霞
沙寨，降之。十一年，送晋主石敬塘入洛。及大册，突吕
不总礼仪事，加特进、检校太尉。会同五年，卒。